31998R0575
L 076/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 575/98 НА КОМИСИЯТА
от 12 март 1998 година
относно издаването на лицензии за внос на цял и натрошен ориз въз основа на заявления, депозирани по силата на член 2, параграф 2 от Регламент (ЕО) № 327/98 (допълнителен транш за месец януари 1998 година)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 327/98 на Комисията от 10 февруари 1998 г. за откриване и управление на някои тарифни квоти при внос на цял и на натрошен ориз (1), и по-специално член 5, параграф 2 от него,
като има предвид, че в член 2, параграф 2 от Регламент (ЕО) № 327/98 се предвижда да се предостави допълнителен транш за издаване на лицензии за внос за месец януари 1998 година; че заявленията за издаване на лицензии за внос за този допълнителен транш се депозират през първите десет работни дни след влизането в сила на Регламент (ЕО) № 327/98;
като има предвид, че по силата на член 5, параграф 2 от Регламент (ЕО) № 327/98, в десетдневен срок от последния ден на срока за нотификация от страна на държавите-членки на заявленията за издаване на лицензия, Комисията трябва да реши до каква степен може да се даде ход на подадените заявления и определя наличните количества в рамките на следващия транш;
като има предвид, че анализът на количествата, за които има подадени заявления, показва, че следва да бъдат издадени лицензии за заявените количества, при необходимост с процентно намаление в съответствие с разпоредбите на приложението към настоящия регламент,
ПРИЕ НАСТОЯЩИЯ РЕГЛАМЕНТ:
Член 1
1. По отношение на заявленията за издаване на лицензии за внос на цял и натрошен ориз, подадени по силата на член 2, параграф 2 от Регламент (ЕО) № 327/98 и нотифицирани на Комисията, лицензии се издават за заявените количества, при необходимост с процентните намаления, предвидени в приложение към настоящия регламент.
2. Наличните количества в рамките на следващия транш са установени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 март 1998 година.